钦定古今图书集成/明伦汇编/氏族典/第521卷 > 薛怀义
## 钦定古今图书集成/明伦汇编/氏族典/第521卷 > 薛怀义

按《唐书后妃传》：“武后毁乾光殿为明堂，以浮屠薛怀
义为使督作。怀义鄠人，本冯氏，名小宝，伟岸淫毒，佯
狂洛阳市。千金公主嬖之，上言小宝可入侍。后召与
私，悦之，欲掩迹得通籍，祝发为浮屠，拜白马寺主。诏
与太平公主婿薛绍通昭穆，绍父事之，拜左威卫大
将军梁国公。延载三年，怀义宠衰，失望，因火明堂，太”
后密诏击杀之。